DEMCO เตรียมรับผลดี WEH เข้าตลาดปีหน้าราคาสะท้อน Q3 ขาดทุนไปแล้ว เป้า 17.10 บ.
บล.ซีไอเอ็มบี (ประเทศไทย) แนะนำ ซื้อ DEMCO โดยมีราคาเป้าหมาย 17.10 บาท เชื่อว่าราคาหุ้นเมื่อวานที่ปรับลดลงแรง 23% ได้สะท้อนความผิดหวังจากการที่ DEMCO รายงานกำไรสุทธิไตรมาส 3/58 ต่ำกว่าประมาณการไปแล้ว และคาดว่า WEH จะจดทะเบียนเข้ามาในตลาดในปี 59 โดยการเข้าตลาดของ WEH คาดว่าจะเพิ่มมูลค่าให้กับ DEMCO ได้ 2.2-3.4 บาท/หุ้น
18 พ.ย. 2558

บล.ซีไอเอ็มบี (ประเทศไทย) ระบุในบทวิเคราะห์ (18 พ.ย.) ว่า แนะนำ ซื้อ บริษัท เด็มโก้ จำกัด (มหาชน) หรือ DEMCO โดยมีราคาเป้าหมาย 17.10 บาท โดยเชื่อว่าราคาหุ้นเมื่อวานที่ปรับลดลงแรง 23% ได้สะท้อนความผิดหวังจากการที่ DEMCOรายงานกำไรสุทธิไตรมาส 3/58 ต่ำกว่าประมาณการจากการขาดทุนในโรงไฟฟ้าพลังงานลมEPC ราว 309 ล้านบาท ซึ่งจะเห็นว่าการจ่ายค่าปรับของโรงไฟฟ้าพลังงานแสงอาทิตย์ที่EA ในปี 56 และ ที่ WEH จ่ายในไตรมาส 3/58 แสดงให้เห็นว่า DEMCO มีความน่าเชื่อถือที่น้อยลงในการบริหาร EPC
อย่างไรก็ตามคาดว่าการเติบโตของผลกำไรและมูลค่าหุ้นของ DEMCO จะขึ้นกับโครงการโรงไฟฟ้าพลังงานลงของ WEH ที่จะสร้างเสร็จในปี59-61 และคาดว่า WEH จะจดทะเบียนเข้ามาในตลาดในปี 59 โดยการเข้าตลาดของ WEH คาดว่าจะเพิ่มมูลค่าให้กับ DEMCO ได้ 2.2-3.4 บาท/หุ้น อ้างอิงราคาขาย IPO ที่ 550-750 บาท/หุ้น ของ WEH